CELEX: C2006/086/02
Language: hu
Date: 2006-04-08 00:00:00
Title: A Bíróság ítélete (harmadik tanács)  2005. október 6.  a C-234/03. sz., az Európai Közösségek Bizottsága kontra Francia Köztársaság ügyben (HÉA – Az előzetesen felszámított adó levonása – Támogatásból finanszírozott tárgyi eszközök)

8.4.2006   
            
            
               HU
            
            
               Az Európai Unió Hivatalos Lapja
            
            
               C 86/1
            
         
      A BÍRÓSÁG ÍTÉLETE
   
   (harmadik tanács)
   2005. október 6.
   a C-234/03. sz., az Európai Közösségek Bizottsága kontra Francia Köztársaság ügyben (1)
   
   (HÉA - Az előzetesen felszámított adó levonása - Támogatásból finanszírozott tárgyi eszközök)
   (2006/C 86/02)
   Az eljárás nyelve: francia
   A C-234/03. sz., az Európai Közösségek Bizottsága (meghatalmazott: E. Traversa, segítője: N. Coutrelis ügyvéd) kontra Francia Köztársaság (meghatalmazottak: G. de Bergues és C. Jurgensen-Mercier), támogatja a Spanyol Királyság (meghatalmazott: N. Díaz Abad), ügyben, az EK 226. cikk alapján 2003. június 6-án tagállami kötelezettségszegés megállapítása iránt előterjesztett kereset tárgyában, a Bíróság (harmadik tanács), tagjai: A. Rosas tanácselnök, J.-P. Puissochet, S. von Bahr (előadó), J. Malenovský és U. Lõhmus bírák, főtanácsnok: M. Poiares Maduro, hivatalvezető: R. Grass, 2005. október 6-án meghozta ítéletét, amelynek rendelkező része a következő:
   
               1)
            
            
               A Francia Köztársaság – mivel olyan különös szabályt vezetett be, amely korlátozza a tárgyi eszközök vásárlását terhelő hozzáadottérték-adó levonhatóságát azon az alapon, hogy azokat támogatásokból finanszírozták – nem teljesítette a közösségi jogból, különösen az 1995. április 10-i 95/7/EK tanácsi irányelv által módosított, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 17. és a 19. cikkeiből eredő kötelezettségeit.
            
         
               2)
            
            
               A Bíróság a Francia Köztársaságot kötelezi a költségek viselésére.
            
         
               3)
            
            
               A Spanyol Királyság viseli a saját költségeit.
            
         
      (1)  HL C 171., 2003.07.19.